Vähivaldkonda tuleks käsitleda tervikuna ja muuta raviteekond patsiendikesksemaks
Helis Pokkeronkoloog-ülemarst, Põhja-Eesti Regionaalhaigla
Lisaks COVID-19 teisele lainele on sel sügisel Eestis ja Euroopas palju tähelepanu pööratud ka vähihaigusele. Eestis lõppes viimane riiklik vähistrateegia viis aastat tagasi. Praegu panustavad paljud erialaspetsialistid uue riikliku vähitõrje tegevuskava loomisesse. Euroopa Liidus (EL) koordineerib vähivastast võitlust Euroopa Komisjon ning aasta lõpus valmib EL vähiplaan ning vähimissioon.